Mahrouche (M. L.) ibder-d ayen i d-yenna Calvet (L. G.) ɣef yisem amaẓlay imi d-yenna d akken isem amaẓlay ur nezmir ara ad t-nezrew am taggayin-nniḍen n tseddast, acku yal isem amaẓlay d taggayt s timmad-is29. Ad d-nernu ɣer waya ibder-d tabadut n Lehman (A.) d wiyaḍ i d-yennan d akken ismawen imaẓlayen mačči d awalen n tutlayt, acku ur sɛin ara anamek, ttuɣalen ɣer yiwet n tɣawsa kan30. Nezmer ad d-nernu ɣer waya, d akken isem amaẓlay yesɛa timental n usileɣ-ines, amedya ɣef waya, llan yismidgen sɛan assaɣ d talɣa n wadeg-nni MD: Tizi, Aḥemmal, Iɣẓer, Tiɣilt,